
[bookmark: __DdeLink__14_884152956]	Установа адукацыі «Беларускі дзяржаўны педагагічны ўніверсітэт імя Максіма Танка» (далей – БДПУ) запрашае прыняць удзел у інтэрнэт-алімпіядзе па беларускай мове.
	У інтэрнэт-алімпіядзе маюць права ўдзельнічаць навучэнцы сярэдніх спецыяльных, прафесійна-тэхнічных і агульнаадукацыйных устаноў сістэмы адукацыі Рэспублікі Беларусь.
	5 лютага 2019 г. у 12.00 адбудзецца відэаканферэнцыя аргкамітэта па адкрыцці інтэрнэт-алімпіяды.
	З 3 па 21 студзеня 2019 г. пройдзе самарэгістрацыя навучэнцаў у сістэме дыстанцыйнага навучання (https://bspu.by/moodle3/) і аплата рэгістрацыйнага ўнёску (за рэгістрацыю ў сістэме дыстанцыйнага навучання Moodle прадугледжаны ўнёсак у памеры 2 (двух) рублёў праз сістэму «Разлік» (ЕРИП) на разліковы рахунак УА «Беларускі дзяржаўны педагагічны ўніверсітэт імя Максіма Танка» (Сістэма «Разлік» – г. Мінск – Адукацыя і развіццё – Вузы – БДПУ імя М. Танка – Іншыя паслугі – код паслугі 233, з абавязковым указаннем прозвішча, імя і імя па бацьку ўдзельніка), квітанцыя аб аплаце (скан-копія, скрыншот, фота) дасылаецца на электронную пошту do@bspu.by  за два тыдні да пачатку алімпіяды.
	З 22 студзеня па 4 лютага 2019 г. будзе ажыццяўляцца падпіска зарэгістраваных удзельнікаў алімпіяды для выканання тэставых заданняў па прадметах.
	I-ы (адборачны) тур інтэрнэт-алімпіяды пройдзе з 5 па 25 лютага 2019 г. у дыстанцыйнай форме (https://bspu.by/moodle3/). 
	Вынікі  I-га тура інтэрнэт-алімпіяды і спіс пераможцаў і ўдзельнікаў II-га тура будуць размешчаны на сайце https://bspu.by/moodle3/ у перыяд з 26 лютага па 7 сакавіка 2019 г. Па выніках  I-га тура 50 % удзельнікаў, якія набралі ў суме найбольшую колькасць балаў, становяцца ўдзельнікамі другога тура.
	 II-гі (адборачны) тур інтэрнэт-алімпіяды пройдзе з 12 па 26 сакавіка 2019 г. у дыстанцыйнай форме.
	Вынікі  II-га тура інтэрнэт-алімпіяды, публікацыя спіса фіналістаў (колькасць удзельнікаў заключнага (вочнага) тура ўстанаўліваецца аргкамітэтам, старшынямі прадметнай камісіі) будуць размешчаны на сайце https://bspu.by/moodle3/  у перыяд з 27 сакавіка па 9 красавіка 2019 г. Па выніках  II-га тура ўдзельнікі, якія набралі ў суме найбольшую колькасць балаў,  становяцца ўдзельнікамі III-га тура.
	III-і (вочны, заключны) тур  пройдзе 27 красавіка 2019 г. на базе ўстановы адукацыі «Беларускі дзяржаўны педагагічны ўніверсітэт імя Максіма Танка» (г. Мінск, вул. Савецкая, 18). Пераможцамі алімпіяды (1-е, 2-е, 3-е месца) прызнаюцца ўдзельнікі, якія набралі найбольшую колькасць балаў за ўсю сукупнасць заданняў заключнага (вочнага) тура.
	Спіс пераможцаў алімпіяды будзе размешчаны на https://bspu.by/moodle3/ 30 красавіка 2019 г.
	Удзельнікам  III-га тура будуць накіраваны запрашэнні па электроннай пошце (праезд, харчаванне і пражыванне аплачвае ўдзельнік/установа адукацыі, якая камандзіруе ўдзельніка).

Узнагароджванне
	Удзельнікі  III-га тура, якія набралі максімальную колькасць балаў, узнагароджваюцца дыпломамі 1-ай, 2-ой і 3-яй ступені адпаведна, а таксама каштоўнымі падарункамі.
	Астатнія ўдзельнікі  III-га тура ўзнагароджваюцца сертыфікатамі ўдзельніка інтэрнэт-алімпіяды. Пры аднолькавай колькасці набраных балаў улічваюцца вынікі папярэдніх тураў. 
	Агульнаадукацыйным ўстановам, прадстаўнікі якіх прынялі найбольш актыўны ўдзел у алімпіядзе, а таксама па выніках усіх тураў набралі ў суме найбольшую колькасць балаў, уручаюцца лісты падзякі/граматы ад кіраўніцтва БДПУ.
[bookmark: __DdeLink__129_2268430687]	Цырымонія ўзнагароджвання пераможцаў і ўдзельнікаў  III-га тура адбудзецца 27 красавіка 2019 г. у БДПУ (г. Мінск, вул. Савецкая, 18).

